Rettar og plikter for tilsette i Ørsta kommune

Gjeld tilsette i Ørsta kommune under koronasituasjonen

Arbeidsgivar si lønnsplikt

Fast tilsette, midlertidig tilsette og vikarar med fast månadslønn som ikkje får utført arbeidet sitt på grunn av at arbeidsplassen er stengt, skal behalde løna si inklusive faste og variable tillegg. Tilsette kan bli omdisponerte til andre arbeidsoppgåver

Lønnsplikt timelønna arbeid: Når avtalt arbeid for timevikar fell bort på grunn av stengt arbeidsplass, må arbeidsgivar først vurdere å tilby anna passande arbeid i det tidsrommet arbeidet er avtalt for. Avtalt vakt utløyser lønnsplikt for arbeidsgivar. For å få utbetalt lønn, må arbeidstakar takke ja til anna arbeid dersom ein får tilbod om dette. Avtalte vakter lenger enn ein månad fram i tid, kan seiast opp.

Arbeidstakar si arbeidsplikt

Arbeidstakar må rekne med å endre arbeidsoppgåver innanfor avtalt arbeidstid for å kunne avhjelpe behov ved andre einingar. Situasjonen samfunnet står i på grunn av koronaviruset, gir arbeidsgivar sakleg grunn for ei vid tolkning av kva som er anna passende arbeid for arbeidstakar. Arbeidstakarar som på eige initiativ vel å halde seg heime, og som ikkje er smitta eller antatt smitta etter vurdering frå lege, har ikkje rett på sjukepengar eller lønn.

Ferie/avspasering

Avtalt ferie, avspasering og seniordagar skal gjennomførast, så sant arbeidsgivar ikkje må trekke dei inn for å dekke kritiske samfunnsfunksjonar. Det er mogleg å avvikle ferie i tida framover. Hovedferie skal som hovudregel avviklast i perioden 1. juni – 30. september sjølv om det kan bety at ferien blir annleis enn det som opprinneleg er planlagt. Avspasering skal avviklast i rolege arbeidsperiodar. Dersom arbeidsgivar og arbeidstaker ikkje blir einige om tid for avspasering, har arbeidsgivar styringsrett.

Tilsyn/omsorg for eigne barn

Dei som har behov for å vere heime med egne barn på grunn av karantene eller at barnehage eller skule er stengt, skal ta kontakt med næraste leiar for å avklare korleis dette praktisk kan løysast. Det kan vurderast om det er mogleg å bruke heimekontor,eller om ein kan møte på arbeid delar av dagen. Dersom anna ikkje er mogleg, kan den tilsette bruke omsorgsdagar/sjukt barn-dagar. Det er viktig for arbeidsplassen at foreldre så langt som råd deler på tilsynet. Dei fleste skulebarn over 10 år som vert sett i karantene/får digital undervisning heime, bør kunne vere heime aleine delar av dagen.

Omsorgsdagane for 2021 er dobla slik at dei som vanlegvis har 10 dagar, får 20 dagar i år.   
Meir om dette kan de lese om her: <https://www.nav.no/familie/sykdom-i-familien/nb/omsorgspenger>   
  
Det er mogleg å dele opp omsorgsdagane slik at ein arbeider delar av dagen, og nyttar omsorgsdag resten av arbeidsdagen.

**Arbeidstid**

Arbeidstakar har arbeidsplikt innanfor den arbeidstida som allereie er avtalt i gjeldande arbeidsplan. Pålagt arbeid på andre tidspunkt kan utløyse meirbetaling. Fleksitidsreglementet gjeld for dei som har det.

**Fråvær timelønna arbeidstakarar**  
Dersom timevikar ikkje kan møte til avtalte vakter på grunn av nødvendig behov for å vere heime med eigne barn på grunn av karantene/stengt barnehage/skule, skal timevikar registrerast med permisjon på grunn av barn eller barnepassar sin sjukdom. Ellers gjeld retningslinjene under punktet: Tilsyn/omsorg for eigne barn.  
   
**Fråvær på grunn av karantene**  
Arbeidstakarar som vert pålagd karantene, må kontakte næraste leiar for å diskutere praktiske ordningar for om mogleg å kunne utføre arbeid i karanteneperioden. Heimekontor må vurderast.

Arbeidstakarar som vert pålagd karantene og som ikkje har høve til å arbeide heimanfrå, nyttar eigenmelding og merkar denne med koronareltatert fråvær. Eigenmelding kan nyttast i heile karanteneperioden, så lenge det er innanfor 16 dagar.

Arbeidstakarar som vert pålagd innreisekarantene etter fritidsreiser, får ikkje dekt lønn for fråvær frå jobb på grunn av dette.

**Registrering av covid-19 relatert fråvær**  
Alt eigenmeldt fråvær som er knytt til korona skal merkast for koronarelatert fråvær. Hugs at eigenmelding alltid skal leverast første dag ein er tilbake på jobb. Det er svært viktig at koronarelatert fråvær vert registrert rett fordi arbeidsgivar kan søke refusjon frå NAV frå 4. fråværsdag.

**For deg som er gravid eller i risikogruppe**

Dersom du er tilsett innan helse og omsorg:  
Arbeidsgivar bør så langt som råd tilrettelegge arbeidsoppgåver for å skjerme tilsette for oppgåver med stor risiko for smitte, f.eks unngå direkte kontakt med smitta og prøvetaking. Tilrettelegging kan vere arbeid med andre pasientgrupper eller omplassering til andre gjeremål. Sjukmelding er ikkje tilrådd så lenge slik tilrettelegging eller omplassering er mogleg.

Dersom du er tilsett i andre sektorar:  
Arbeidstakarar utanfor helse- og omsorgstenestene som er gravide eller i risikogruppene, er ikkje omfatta av Helsedirektoratet sine anbefalingar til arbeidsgivarar om skjerming mot smitte. Dette kan f.eks vere tilsette i barnehage og skule. I konkrete tilfelle kan arbeidsgivar, etter dokumentasjon frå lege/jordmor, vurdere moglegheit for tilrettelagde arbeidsoppgåver eller omplassering for tilsette med høgare risiko for alvorlig forløp av covid-19. Vidare kan arbeidstakar, etter avtale med arbeidsgivar, ta ut avspasering, ferie eller permisjon utan lønn om drifta tillet det.

<https://www.fhi.no/nettpub/coronavirus/fakta/rad-for-gravide-og-ammende/?term=&h=1>

**Dersom du har barn, ektefelle eller andre nærståande som er gravide eller i risikogruppa:**  
Arbeidstakarar som har nære pårørande som er gravide eller i risikogruppa, er ikkje omfatta av Helsedirektoratet sine tilrådingar.

Arbeidstakarar bør unngå oppgåver med stor risiko for smitte eventuelt vurdere å avspasere, avvikle ferie eller permisjon utan lønn etter avtale med arbeidsgivar om drifta tillet det.